મે 2009માં, એવા અહેવાલો બહાર આવ્યા કે ન્યૂયોર્ક ફેડના ચેરમૅન, સ્ટીફન ફ્રાઈડમૅન એ ગોલ્ડમૅન સૅશના ભૂતપૂર્વ ડાયરેકટર અને શેરધારક હતા, જે 1994માં પેઢીમાંથી માતબર સ્ટોક સાથે નિવૃત્ત થયા હતા. સ્વાર્થ-હિતનો સંઘર્ષ કહી શકાય તેવી દેખીતી પરિસ્થિતિના કારણે આ વિવાદ અને ટીકા કરવામાં આવી હતી, હવે તેમની નવી ભૂમિકા અનુસાર તેઓ ગોલ્ડમૅન સૅશ(જામીનગીરી પેઢીમાંથી એક બૅન્ક ધારક કંપની તરીકેના તેના રૂપાંતરણને કારણે)ના સુપરવાઈઝર અને નિયમનકર્તા બન્યા હતા, અને, ખાસ તો, પેઢીના ઐતિહાસિક નબળા વખત Q4 2008માં તેમણે તેના શેરો ખરીદ્યા હતા, આ સઘળાના કારણે મે 7, 2009ના તેમને રાજીનામું આપવાની ફરજ પડી. અલબત્ત, ફ્રાઈડમૅન દ્વારા ગોલ્ડમૅનના શેરોની ખરીદી, ફેડના કોઈ નિયમો, કાયદાઓ, અથવા નીતિનું ઉલ્લંઘન દર્શાવતી નહોતી, પણ તેમણે કહ્યું કે ફેડને આ વિક્ષેપ પાલવે તેમ નથી. તેમણે એવું પણ કહ્યું કે તેમણે આ ખરીદી ત્યારે કરી હતી કે જયારે આચાર છૂટછાટની મંજૂરી આવવી બાકી હતી, અને તેમની આ ખરીદી બજારના સંકટ સમયે કંપનીમાં તેમનો વિશ્વાસ દર્શાવવાની ઇચ્છાથી પ્રેરાયેલી હતી.

જાન્યુઆરી 2008માં ન્યૂયોર્ક ફેડના ચેરમૅન તરીકે ફ્રાઈડમૅનની નિયુકિત કરવામાં આવી હતી. સપ્ટેમ્બર 2008માં ગોલ્ડમૅનનું એક બૅન્ક ધારક કંપની તરીકેના રૂપાંતરણ થયું, જેનો અર્થ એમ થયો કે હવે તેનું નિયમન SEC દ્વારા નહીં, પણ ફેડ દ્વારા કરવામાં આવશે. હવે જયારે એ સ્પષ્ટ થયું કે ત્યારના ન્યૂયોર્ક ફેડ પ્રમુખ, ટિમોથી ગેઈધનર, તેમની ફેડ ખાતેની ભૂમિકા છોડીને, નાણા સચિવ બનવા જઈ રહ્યા છે, ત્યારે એક-વર્ષના હંગામી ધોરણ માટે ફ્રાઈડમૅનને નિયમ છૂટછાટ દ્વારા મંજૂરી આપવામાં આવી, તે સિવાય જેનું નિયમન કરવાનું છે તેની સાથે સીધો સ્વાર્થ ધરાવવા બાબતે ફેડ બોર્ડ સદસ્યોને રજા આપતું ન હતું (‘વર્ગ C’ નિર્દેશકો).

આથી લેહમૅન બ્રધર્સની નાદારીથી ખળભળેલા વાતાવરણમાં સાતત્યતા જાળવી રાખવાના હેતુથી ફ્રાઈડમૅન 2009ના અંત સુધી બોર્ડમાં રહેવા માટે સહમત થયા હતા. જો નિયમમાંથી મુકિત મંજૂર કરવામાં ન આવી હોત, તો ન્યૂયોર્ક ફેડે પોતાના પ્રમુખ અને ચેરમૅન, બંને ગુમાવવા પડ્યા હોત (અથવા ફ્રાઈડમૅને પોતાના ગોલ્ડમૅનના શેરો જતા કરવા પડયા હોત). મૂડીરોકાણ બજારોમાં ન્યૂયોર્ક ફેડની ભૂમિકાને જોતાં આ બધું ખૂબ વિક્ષેપકારક હતું, અને ફ્રાઈડમૅનનો દાવો હતો કે પોતે જાહેર ફરજની ભાવનાથી ન્યૂયોર્ક ફેડના બોર્ડ પર રહેવા માટે સંમતિ આપી હતી, પણ તેમના નિર્ણયને "અયોગ્ય ગણાવીને ખોટી રીતે ચિતરવામાં આવી રહ્યો છે".

અનુમાનો
1999–આજ સુધી
ભૂતપૂર્વ-ન્યૂયોર્ક ફેડના પ્રમુખનું પેઢી સાથેનું જોડાણ
2007-2008ની સબપ્રાઈમ ગીરો કટોકટીમાં પગલાંઓ